Spirou Basket Club

O Spirou Basket Club, conoixito comercialment con o nombre de Proximus Spirou Charleroi, ye un club belga de basketbol, establito en l'anyo 1989. Chuga en a Basketball League Belgium (BLB), conoixita tamién como Scooore League, en l'anyada 2017/18 y en o Spiroudome d'a ciudat de Charleroi como equipo local.

 Historia 
 As primeras anyadas 
O Spirou Charleroi fue establito en 1989, a partir de un equipo de Monceau. Clamato "Spirou Monceau" en 1988, dimpués conoixito como "Spirou Charleroi" con a puyata a primera división en 1989, o club caroloNombre popular ta os habitants d'a ciudat de Charleroi vivió un exito sin precedents.

En a anyada 1992-93, con l'arribada de l'entrenador Giovanni Bozzi, o equipo remató tercero en a fase regular d'o campionato. Dimpués se clasificó ta a final d'os play-offs, an trafegó contra o Racing de Malines (o millor equipo belga d'os anyos 80 y en o prencipio d'os 90) por 3-2.

L'anyo siguient Spirou chugó, por primera vegada, en a competición europea clamata Copa Korac. Dimpués d'eliminar a o Estrala Lisbona en a primera tornada, Charleroi chuga en a fase de grupos. Iste grupo ye formato por Cantù, KK Zagreb y Fenerbahce Istanbul, rematando-se a temporata con o tercer puesto en a clasificación d'o grupo con dos trunfos.

En a siguient temporata Charleroi s'emologo como o nuevo millor equipo belga ya que remató l'anyada segundo, pero perdió con o Racing de Malines en a final d'os play-offs por 3-2. En a Copa Korac l'equipo fue eliminato por o club griego Peristeri en a primera ronda.

En l'anyada 1995-96, dimpués d'os buenos resultatos d'a fase regular d'o campionato, Charleroi chuga a semi-final d'a fase final con o Racing de Malines. O club flamenco tien en istos intes problemas esportivos y financieros, y o Spirou gana a serie 2-0.  
A final d'o campionato enfrenta a o equipo carolo con o BC Oostende, primero en a liga regular. Ista ye o primer enfrentamiento entre istos dos equipos, os cuals dimpués d'a desaparición de Malines serán os mas importants en a liga belga. En ista ocasión Oostende gana 3-2, estando a tercera vegada que Charleroi pierde a final d'a liga nacional. En a competición europea, o equipo pierde en a primera tornada frent a o equipo turco Ülker İstanbul.

 Primers titols 
En a busca d'o primer lugar en a liga regular; o Spirou ficha, dende o desapareixito equipo de Malines, a lo pívot Eric Struelens, millor chugador d'a historia d'o basketbol belga.

O efecto Struelens ye immediato y Charleroi remata en o primer puesto d'a clasificación d'a fase regular y gana a Copa de Belchica a o BC Oostende en una final epica que remató 65-63 y dio o primer titol a o equipo carolo.

En a semifinal d'a liga Charleroi s'enfrento a o Okapi Aalstar d'a ciudat de Alost, equipo dificil en o suyo pabillón. Dimpués de perder o primer partiu, os carolos ganan en o segundo partiu por bels puntos, clasificando-se ta a final d'o campionato por cuarta anyada seguita. Ista final d'os play-offs ye un gran momento d'a historia d'o Spirou; ya que dimpués de una victoria difuera, Charleroi gana os dos siguient partius en a suya casa, conseguindo o suyo primer titol de liga.

En competición europea, por cuarta anyada consecutiva en Copa Korac, gana as dos primeras rondas a o equipo portugués Ovarense Basquetebol y o chicot club de Brtojno (69-118 difuera y 141-68 en casa); dica ser eliminato por o equipo espanyol Estudiantes en a tercera ronda.

L'anyada siguient ye un anyo important en a historia d'o club. Son os campions vichents en Belchica y en Europa son clasificatos ta a maxima competición d'o continent, a Euroliga, dimpués de cuatro anyadas en a Copa Korac. Ista anyada 1996-97 ye l'anyo d'a devantadera d'un nuevo pabillón, clamato "La Coupole" (en aragonés: A Cupula), con un espacio VIP y con capacidat ta 3.800 personas. 
Tamién prencipia a colaboración con o club Gilly, de segunda división y dende iste momento ye conoixito como "Spirou Gilly".

En l'aria de marketing d'o club prencipian nuevos prochectos como a creyación d'una revista clamata "Spirou" en o centro d'a villa de Charleroi; y a creyación d'a "Golden Card" (Tarcheta Dorata) con a cual os suyos poseyedors teneban muitas ventachas como regalos y discuentos, entre altros. Con ista promoción os abonatos puyan de 200 dica 800.

Os malos resultatos d'os primeros partius de l'anyada levoron ta a surtida d'o entrenador Eric Struelens, ganador d'o primer titol de l'equipo carolo; y o suyo remplazo estió o polaco Adam Wojcik.

En a liga nacional o Charleroi remata a fase regular en a primera posición; mientres que en a Euroliga o equipo tien mayors problemas. Eliminato en a primera fase d'a competición, a on o equipo s'enfrentó con Cibona Zagreb, Fortitudo Bolonya, Olympiacos, Estudiantes, ALBA Berlin, Olimpia Milano, CSKA Moscú y Maccabi Tel Aviv, unico equipo que ye redotato por o club belga.

Dimpués de perder o titol de copa frent a o BC Ostende, os carolos prencipian os play-offs con muita presión. Dimpués de redotar nuevament a os alostois como l'anyada anterior, s'enfrentan a Ostende en a final d' campionato. Finalment Spirou Charleroi gana 3-0 y obtiene o suyo segundo titol de campión de Belchica.

L'anyada 97-98 prencipió con una mala noticia, con a muerte d'o president Étienne Bertrand. Iste estió un personache muit important en o basketbol belga, pero os suyos colaboradors permiten a continación d'o prochecto. O entrenador Éric Somme ye o nuevo president d'o club, y baixo o suyo mandato o equipo amilloro os suyos plans esportivos y financieros asinas como os departamentos de marketing y venda.

En lo esportivo l'anyada ye muito buena, rematan primeros en a fase regular y ganan o suyo tercer titol de Campión de Belchica por tres a zero frent a o equipo d'Anvers. En a endrecera europea, en a Copa Saporta, o suyo recorrito ye impresionant: o club remata primero d'o suyo grupo (formato por Den Bosch, KK Zagreb, Patras, Polzela y USK Prague), pero ye eliminato en dieciseisavos de final por os alemans de Rhondorf.

En o anyo 1999 os carolos rematan primers en a fase regular d'a liga, ganan a copa a suya segunda Copa de Belchica y en os play-offs consiguen ganar o suyo cuatreno titol dimpués de redotar a Ostende en semifinals y a Anvers en a final d'a competición por tres partius a uno.

En a Copa Sarpota de l'anyada 98-99 rematan segundo d'o suyo grupo (formato por KK Bosna Sarajevo, Hapoel Jerusalem, Tofas Bursa, Lietuvos rytas y Kormend) y s'enfrenta a o campión vichent en dieciseisavos de final, o CSP Limoges. Dimpués de vencer a dito equipo, en ueitenos de final son eliminatos por o Bennetton Treviso en dos partius.

 Momentos complicatos: 1999-2002 
L'anyada 99-00 ye menos brilant ta o Charleroi. O equipo pierde a semifinal d'a liga belga frent a o BC Oostende, dimpués de siet finals seguitas; y en competición europea, dimpués d'a suya clasificación ta os dieciseisavos de final como cuartreno d'o suyo grupo (formato por AEK Atenas, Saratov, Espoo y Hapoel Jerusalem), ye eliminato por o Pamesa Valencia.

O siguient anyo ye pro aburriu con a redota en a final d'a copa belga contra Oostende y en a final d'a liga contra o mesmo rival por tres a zero. A ran europeo, Charleroi torna a la Euroliga por segunda vegada. En o suyo grupo, con rivals de gran livel (AEK Atenas, TAU Vitoria, Virtus Bolonya, Cibona Zagreb y Sant Petersburgo), nomás consigue dos victorias (contra a Cibona y Sant Petersburgo).

En a temporata 2001-02 o equipo carolo gana a final d'a Copa de Belchica frent a o club de Wevelgem, consiguiendo o suyo tercer titol. Tamién arriba dica a final d'os play-offs d'a liga, pero finalment ye Oostende o campión dimpués de vencer dos a tres en a eliminatoria. 
Dimpués d'a reforma d'o formato de copas d'Europa, Charleroi chuga en a Euroliga por tercera vegada. En as eliminatorias preliminars o equipo belga gana a o Portugal Telekom Lisbona y a o Hapoel Jerusalem, chugando dimpués en un grupo muito complicato con Unicaja, Benetton Treviso, Maccabi Tel-Aviv, Olympiacos, Efes Pilsen Istanbul, ALBA Berlin y Slask Wroclaw, pero ye eliminato.

Ista anyada tamién s'anuncia a devantadera d'o nuevo pabillón d'a ciudat ta l'anyada 2002-03: o Spiroudôme, uno d'os millors pabillons europeos d'o momento. A suya capacidat ye de 7.500 personas, con dos restaurants, 9 bars, 2000 plazas d'aparcamiento y mas de 20 botigas.

 Tornada a l'exito: 2002-2004 
L'anyada 2002-03 prencipia con o cambio de pabillón y o fin d'a etapa de l'entrenador Giovanni Bozzi, dimpués de diez anyos en dito cargo. O nuevo entrenador ye Savo Vucević, o cual procede de Cholet Basket.

Iste anyo o club carolo destruye tot en a competición belga, ganando a copa y a liga, con un equipo menato por os nuevos chugadors como Marcus Faison, André Riddick y Roel Moors. En a liga ganan 39 d'os 40 partius y vencen en a final a altro equipo valon, o Verviers-Pepinster.
En l'ambito europeu, Charleroi chuga en a primera edición d'a Copa ULEB. Remata segundo d'o suyo grupo (formato por Cholet, Leida, Varese, Amsterdam y KK Zadar) y ye eliminato en a segunda fase por o Joventut de Badalona, dimpués de ganar o partiu d'ida.

En a temporata siguient, y con un equipo pareixito a l'anyada anterior, Charleroi gana o suyo seiseno titol de campión de Belchica dimpués de vencer a o equipo de Lidje por 3-2. Dimpués de perder nomás cuatro partiu en a liga regular, en os play-offs tien partius complicatos en a semifinal frent a o Anvers y en a final con o equipo de Lidje, primer equipo en redotar a os carolos en a suyo pabillón, pero finalment ganan o titol.

En o camín europeu habió un partiu muito complicato contra Varese con una baralla entre os chugadors d'os dos equipos y o cual remató con a expulsión de tres chugadors italianos y seis chugadors carolos. Charleroi se clasifica ta os uitenos de final frent a l'Estudiantes de Madrit pero ye eliminatos por iste equipo espanyol anque venció en Madrit por 84-91.

Ista anyada ye a primera vegada que o Spiroudôme ye a seu d'a final d'a Copa ULEB. En ista edición s'enfrentan o Real Madrid y o Hapoel Jerusalem, y o millor chugador d'o Hapoel, Tunji Awojobi, ye achustato por Charleroi en l'anyada siguient con l'obchectivo d'amillorar o lugar d'o club belga en Europa.

 Nuevos fracasos: 2004-2007 
En l'anyada 2004-05 o club chuga competición europea (Copa ULEB) por tercera vegada seguita. En ista competición o equipo plega dica cuatrenos de final, an ye redotato por o Valencia Basket. Antis, os carolos heban redotato en ueitenos de final a l'equipo bulgaro de l'Academic Sofia y una fase de grupos con rivals como Gravelines Dunkerque, ALBA Berlin, Debrecen, PAOK Tesalonica y Budućnost Podgorica.

En a liga belga l'anyada de Spirou ye muito mala porque dimpués d'endrezar a competición tot o curso son redotatos en a final d'os playoffs por o equipo d'Anvers por 3-1; y en a Copa de Belchica perdioron en a final frent a l'equipo de Louvain, un modesto equipo.

L'anyada siguient, 2005-06, ye a pior anyada dende a puyata a la primera división belga a finals d'os anyos 80. L'equipo ye finalista en a copa belga frent a Mons y plega cinqueno en a clasificación final d'a liga, no participando en os play-offs por o titol por primera vegada dende 1992. 
En a Copa ULEB, Charleroi clasifica ta os ueitenos de final dimpués d'una primera fase con un grupo composato por Lucentum Alicante, UNICS Kazan, KK Železnik, Beşiktaş y Queluz; pero ye redotato en ueitenos de final frent a o Dinamo Moscú.

Con l'obchectivo de tornar a conseguir exitos, o club ficha a o entrenador Eddy Casteels. Con el, o equipo remata primero en a liga regular pero ye redotato en semifinals d'os play-offs por Bree en dos partius seguitos. En Europa participan en a Copa FIBA, a on dimpués de pasar de ronda en a primera fase (en un grupo formato por Dinamo Moscú, Barons Riga y Khimik Youjne) ye redotato en a segunda fase (con un grupo formato por Paniōnios, Türk Telekom y Lokomotiv Rostov).

 Dimpués de 2007 

 Nombres Comercials 

 1989-1990. Spirou Monceau.
 1990-2011. Spirou Charleroi.    2011-2014. Belgacom Spirou.
 2014-????. Proximus Spirou.

 Plantilla 
 Plantilla 2015/16 

{| class="toccolours" style="font-size: 95%; width: 90%; "
! colspan="2" style="background-color: #800000; color: white; text-align: center;" | Proximus Spirou Basket 2015-16
|- style="background-color: white;color: #800000; text-align: center;"
! Chugadors !! Equipo tecnico
|-
| valign="top" | 
{| class="sortable" style="background:transparent; margin:0px; width:100%;"
! Pos. !! # !! Nac. !! Nombre !! Altaria !! Peso !! Procedencia
|-

|-
! E !! 4 !! 22px|border !! Diop, Yannick !! 1,92 m.!! -kg !! Cantera
|-
! B !! 5 !! 22px|border !! Libert, Alex !! 1,87 m.!! -kg !! 22px|border Verviers-Pepinster
|-
! P !! 6 !! 22px|border !! Beghin, Christophe !! 2,07 m.!! -kg !! 22px|border Antwerp Giants
|-
! B !! 7 !! 22px|border !! Hamilton, Justin !! 1,90 m.!! -kg !! 22px|border Valencia Basket
|-
! B !! 8 !! 22px|border !! Lambot, Anthony !! 1,85 m.!! -kg !! 22px|border Essor
|-
! A !! 9 !! 22px|border !! Gaudoux, Maxime !! 2,00 m.!! -kg !! 22px|border Liège Basket
|-
! A !! 10 !! 22px|border !! Baron, Billy !! 1,88 m.!! -kg !! 22px|border Lietuvos rytas
|-
! P !! 11 !! 22px|border !! Heath, Jordan !! 2,08 m.!! -kg !! 22px|border Willebroek
|-
! AP !! 12 !! 22px|border !! Massot, Sacha !! 2,04 m.!! 104 kg !! 22px|border Antíbol
|-
! B !! 14 !! 22px|border !! Casero, Tito Sigfredo !! 1,85 m.!! -kg !! 22px|border Excelsior Brussels
|-
! P !! 15 !! 22px|border !! Baron, Jimmy !! 1,91 m.!! -kg !! 22px|border Banvit
|-
! P !! 20 !! 22px|border !! Fusek, Michael !! 2,21 m.!! -kg !! 22px|border Essor 
|-
! P !! 21 !! 22px|border !! Boxley, Seamus !! 2,01 m.!! -kg !! 22px|border Limburg United
|-
! E !! 22 !! 22px|border !! Schwartz, Loïc !! 1,95 m.!! -kg !! 22px|border Limburg United
|-
! P !! 24 !! 22px|border !! Tumba, Kevin !! 2,06 m.!! -kg !! 22px|border Leuven Bears
|-


 Entrenadors 

 Calendatas Nombre  Nacionalidat1989-1991André Smets22px|border Belchica1991-2002Giovanni Bozzi22px|border Belchica2002-2005Savo Vučević22px|border Serbia y Montenegro2005David Desy22px|border Belchica2006-2007Edy Casteels22px|border Belchica2007-2009Drazen Anzulovic22px|border Croacia2009-2014Giovanni Bozzi22px|border Belchica2014-hueGiovanni Bozzi22px|border Belchica

 Chugadors historicos 
 20px|border|Belchica Christophe Beghin
 20px|border|Belchica David Desy
 20px|border|Belchica Erik Cleymans
 20px|border|Belchica Roel Moors
 20px|border|Belchica Jacques Stas
 20px|border|Belchica Éric Struelens
 20px|border|Belchica-18px|border|Republica Democratica d'o Congo DJ Mbenga
 20px|border|Belchica-18px|border|Republica Democratica d'o Congo Wen Mukubu
 22px|border|Estaus Unius-18px|border|Belchica Ralph Biggs
 22px|border|Estaus Unius-18px|border|Belchica Ron Ellis
 22px|border|Estaus Unius-18px|border|Belchica Marcus Faison 22px|border|Estaus Unius-18px|border|Belchica Justin Hamilton
 22px|border|Estaus Unius-18px|border|Belchica André Riddick
 22px|border|Estaus Unius-18px|border|Belchica John Weatherspoon
 22px|border|Estaus Unius Scooter Barry
 22px|border|Estaus Unius Michael Batiste
 22px|border|Estaus Unius Corey L. Brewer
 22px|border|Estaus Unius Shawn Daniels
 22px|border|Estaus Unius Tremmell Darden
 22px|border|Estaus Unius Michael-Hakim Jordan
 22px|border|Estaus Unius Dylan Page
 22px|border|Estaus Unius Wayne Turner 22px|border|Estaus Unius Bill Varner
 22px|border|Estaus Unius Matt Walsh
 22px|border|Israel Amit Tamir
 22px|border|Francia Rodrigue Beaubois
 22px|border|Francia Cyril Akpomedah
 22px|border|Francia David Frigout
 22px|border|Francia Mickaël Gelabale
 22px|border|Francia Joseph Gomis
 22px|border|Francia Hervé Touré
 22px|border|Serbia Milutin Aleksić
 22px|border|Serbia Vladimir Kuzmanović 22px|border|Serbia Predrag Savović
 22px|border|Serbia Ivan Zoroski
 22px|border|Republica Checa Pavel Prumpla
 22px|border|Republica Checa Jiří Welsch
 22px|border|Filipinas Marcus Douthit
 22px|border|Bosnia y Herzegovina Damir Krupalija
 22px|border|Puerto Rico Daniel Santiago
 22px|border|Montenegro Mladen Šekularac
 22px|border|Senegal Mouhamed Sene
 22px|border|Letonia Armands Šķēle
 22px|border|Polonia Adam Wójcik

 Historial 

 Anyada Liga Competicions de copa Competicions europeasRanLigaPos.Resultato finalCopaSupercopaRanLigaResultato2006–07 1 Liga Ethias 1Semifinalista –  3  FIBA EuroCup  Fase de grupos2007–08 1 Liga Ethias 1 Campión –  2  ULEB Cup  Fase de grupos2008–09 1 Liga Ethias 1 Campión Campión 2  Eurocup  Top-162009–10 1 Liga Ethias 2 Campión Finalista Subcampión 1  Euroliga  Fase de grupos2010–11 1 Liga Ethias 1 Campión Semifinalista Campión 1  Euroliga  Fase de grupos2011–12 1 Liga Ethias 3 Subcampión – Subcampión 1  Euroliga  Fase de grupos2012–13 1 Liga Ethias 2Semifinalista Last 16 - 2  Eurocup  Fase de grupos2013–14 1 Liga Ethias 3 Cuartos de final Semifinalista - 2  Eurocup  Fase de grupos2014–15 1 Liga Ethias 5 Semifinalista Cuartos de final - 2  Eurocup  Fase de grupos

 Palmarés 
 Liga Ethias (10): 1996, 1997, 1998, 1999, 2003, 2004, 2008, 2009, 2010, 2011.
 Copa de Belchica (2): 1996, 1999, 2002, 2003, 2009.
 Supercopa de Belchica (4): 2001, 2002, 2008, 2010.

 Instalacions 
O club Spirou Charleroi ha tenito diferents pabillons de chuego en a suya historia. O pabillón de Ballens hue ye a seu d'os partius de l'equipo femenín de basketbol d'a ciudat, o Spirou Girls Charleroi. Ista ye a lista con os pabillons a on chugó o club:

 Pabillón Calendata Capacidat Localidat Imachen Ballens 1988-1990 1.500 cadieras Monceau-sur-Sambre, circa de Charleroi  La Garenne   1990-1996 2.500 cadieras Charleroi La Coupole 1996-2002 3.800 cadieras Charleroi thumb|La Coupole de Charleroi|center|upright=1.5 Spiroudôme 2002-hue 6400 cadieras Charleroi thumb|Amvista d'o Spiroudôme|center|170px

 Referencias 

 Se veiga tamién 
 Ligue Ethias.

 Vinclos externos 

  Pachina web oficial d'o club.

*